
NOVA PRAVILA ZA BOLNIŠKI STALEŽ

Od 27. 05. 2026 veljajo spremenjena pravila ZZZS glede uveljavljanja in trajanja začasne zadržanosti od dela (bolniškega staleža).

Da bi se izognili nevšečnostim pri urejanju bolniške odsotnosti, vas prosimo, da upoštevate naslednja navodila.

✔ Če zaradi bolezni, poškodbe ali nege družinskega člana ne morete opravljati dela, morate o razlogu za odsotnost obvestiti svojega osebnega zdravnika isti dan. Če Vaš izbrani zdravnik ne dela, sporočite bolniško odsotnost nadomestnemu zdravniku. Če zdravnik nima urejenega nadomeščanja, morate sporočiti bolniško odsotnost najkasneje na prvi delovni dan ambulante po odsotnosti.

✔ Bolniškega staleža zdravnik ne more več odpreti za nazaj, temveč le od dneva, ko ste bolniško odsotnost sporočili. Edina izjema: če ste sprejeti v bolnišnico ali na zdraviliško zdravljenje, lahko odsotnost sporočite prvi dan, po odpustu. Če odsotnosti ne prijavite pravočasno, se lahko bolniški stalež odobri šele od dneva prijave dalje.

✔ Osebni pregled pri zdravniku je obvezen, kadar tako presodi osebni zdravnik, najpozneje pa četrti dan bolniške odsotnosti, če odsotnost še traja. Pregled je obvezen tudi,  pred podajo predloga imenovanemu zdravniku  in pri pogostih kratkotrajnih bolniških odsotnostih v krajšem časovnem obdobju (če ste bili v zadnjih treh mesecih odsotni že dvakrat, je ob tretji odsotnosti pregled obvezen).

✔ Med bolniško odsotnostjo morate upoštevati navodila zdravnika in predpisani režim gibanja.
https://www.zzzs.si/fileadmin/user_upload/dokumenti/novice/2026/zzzs_rezimi-gibanja-2026.pdf

✔ Odhod v tujino med bolniško odsotnostjo je mogoč le v skladu s pravili ZZZS.
https://zavarovanec.zzzs.si/bolniska-odsotnost-zacasna-zadrzanost-od-dela/default-title-1/


Prosimo Vas za pravočasno komunikacijo z ambulanto in upoštevanje navodil.



Hvala za razumevanje,

Vaš Zdravstveni dom Vrhnika

